 Diuterọnọmi 15  Mgbe afọ asaa ọ bụla gwụchara, ị ga-akagbu ụgwọ e ji gị.Otú a ka ị ga-esi kagbuo ụgwọ e ji gị: onye ọ bụla e ji ụgwọ ga-akagbu ụgwọ ọ bụla mmadụ ibe ya ji ya. Ọ gaghị amanye mmadụ ibe ya ma ọ bụ nwanne ya ka ọ kwụọ ya ụgwọ, nihi na a ga-akpọsa ụgwọ a na-akagbu nihi Jehova.Onye mba ọzọ ka i nwere ike ịmanye ka ọ kwụọ ụgwọ; ma aka gị ga-ahapụ ihe gị ọ bụla nke nwanne gị ji.Otú ọ dị, ọ dịghị onye kwesịrị ịda ogbenye netiti unu, nihi na Jehova aghaghị ịgọzi gị nala ahụ Jehova bụ Chineke gị na-enye gị ka i nweta dị ka ihe nketa,naanị ma ọ bụrụ na i gee ntị nolu Jehova bụ Chineke gị wee lezie anya debe iwu a dum m na-enye gị taa.Nihi na Jehova bụ Chineke gị ga-agọzi gị dị nnọọ ka o kwere gị ná nkwa, ị ga-agbazinyekwa ọtụtụ mba ihe nibé, ma gị onwe gị agaghị agbazite ihe; ị ga-achị ọtụtụ mba, ma ha agaghị achị gị.Ọ bụrụ na onye ọ bụla nime ụmụnne gị adaa ogbenye netiti unu notu nime obodo gị, nala gị nke Jehova bụ Chineke gị na-enye gị, akpọchila obi gị, emerela nwanne gị bụ ogbenye aka ntagide.Nihi na ị ga-emesapụrụ ya aka ma hụ na ị gbazinyere ya ihe nibé otú ọ chọrọ, bụ ihe ndị na-akpa ya.Lezie anya ka okwu na-abaghị nihe ghara ịdị nobi gị, sị, Afọ nke asaa, bụ afọ m ga-akagbu ụgwọ e ji m, eruwo nso, anya gị ewee ghara imere nwanne gị dara ogbenye ebere, i wee ghara inye ya ihe ọ bụla, nke ga-eme ka ọ kpọkuo Jehova nihi gị, o wee ghọọrọ gị mmehie.Hụ na i nyere ya ihe, enwela mwute nobi gị mgbe ị na-enye ya ihe, nihi na ọ bụ nke a ga-eme ka Jehova bụ Chineke gị gọzie gị nihe ọ bụla ị na-eme nakwa nihe ọ bụla ị na-arụ.Nihi na ọ dịghị mgbe a na-agaghị enwe onye dara ogbenye nala gị. Ọ bụ ya mere m ji na-enye gị iwu, sị, Mesapụrụ nwanne gị aka, bụ onye nọ nahụhụ, nke dakwara ogbenye nala gị.Ọ bụrụ na e resị gị nwanne gị, ya bụ, nwoke Hibru ma ọ bụ nwaanyị Hibru, ọ bụrụkwa na o jeworo gị ozi afọ isii, nime afọ nke asaa ị ga-ahapụ ya ka ọ lawa wee bụrụ onye nweere onwe ya.Mgbe ị na-ahapụ ya ka ọ lawa wee bụrụ onye nweere onwe ya, agbawala ya aka mgbe ị na-ahapụ ya.Hụ na i nyere ya ihe si nìgwè ewu na atụrụ gị na ihe si nebe nzọcha mkpụrụ gị na ebe nzọchapụta mmanụ gị na ebe nzọchapụta mmanya gị. Ị ga-enye ya ihe dị ka Jehova bụ Chineke gị si gọzie gị.Ị ga-echetakwa na ị ghọrọ ohu nala Ijipt, Jehova bụ Chineke gị wee gbapụta gị. Ọ bụ ya mere m ji na-enye gị ihe a niwu taa.Ọ ga-erukwa na ọ bụrụ na ọ sị gị, M gaghị ahapụ gị! nihi na ọ hụrụ gị na ezinụlọ gị nanya, ebe ọ bụ na ihe dịịrị ya mma mgbe gị na ya nọ,ị ga-edokwasị ntị ya nibo ụzọ, were ahà hapuo ya, ọ ga-abụkwa ohu gị ruo mgbe a na-akaghị aka. Otú a kwa ka ị ga-eme ohu gị nwaanyị.O kwesịghị ịbụ ihe siiri gị ike mgbe ị na-ahapụ ya ka ọ lawa wee bụrụ onye nweere onwe ya; nihi na ozi o jeere gị afọ isii bụ okpukpu abụọ nke ụgwọ ọrụ onye ọrụ e goro ego, Jehova bụ Chineke gị agọziwokwa gị nihe niile ị na-eme.Ị ga-edo nke ọ bụla bụ oké e bu ụzọ mụọ nìgwè ehi gị nakwa nìgwè ewu na atụrụ gị nsọ nye Jehova bụ Chineke gị. Ejila ehi gị e bu ụzọ mụọ rụọ ọrụ, akpachakwala ajị ewu na atụrụ gị e bu ụzọ mụọ.Nihu Jehova bụ Chineke gị ka ị ga-anọ eri ya kwa afọ nebe Jehova bụ Chineke gị ga-ahọrọ, gị na ezinụlọ gị.Ọ bụrụkwa na o nwere nkwarụ, daa ngwọrọ ma ọ bụ kpuo ìsì, ajọ nkwarụ ọ bụla, achụrụla ya Jehova bụ Chineke gị nàjà.Nime obodo gị ka ị ga-eri ya, ma onye dị ọcha ma onye na-adịghị ọcha ga-eri ya, dị ka a pụrụ iri nne mgbada na oké ele.Ọ bụ naanị ọbara ya ka ị na-agaghị eri. Ị ga-awụpụ ya nala dị ka mmiri. 